ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

… ……………. 2018 թվականի N …-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՎԱՐՉՈՒԹՅԱՆ «ԵՐԵՎԱՆ ՔԱՂԱՔԻ ԿԱՌԱՎԱՐԱԿԱՆ N2 ՄԱՍՆԱՇԵՆՔԻ ՀԱՍՑԵՈՒՄ ԳՏՆՎՈՂ ՇԵՆՔԻ ԲԱՂԱԴՐԻՉԸ ՀԱՄԱՐՎՈՂ ՏԱՐԱԾՔՆԵՐԸ ՍԵՓԱԿԱՆԱՏԵՐԵՐԻՑ ՁԵՌՔԲԵՐՈՒՄ ԵՎ ԵՐԵՎԱՆ ՔԱՂԱՔԻ ԿԱՌԱՎԱՐԱԿԱՆ N2 ՇԵՆՔԻ ՍԵՓԱԿԱՆԱՏԵՐ «ՏԱՆԳՈ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՕՏԱՐՄԱՆ ԳՈՐԾԱՐՔՆԵՐԻ ՎՃԱՐԱՀԱՇՎԱՐԿԱՅԻՆ ԳՈՐԾԱՌՆՈՒԹՅՈՒՆՆԵՐԻ ԻՐԱԿԱՆԱՑՈՒՄ» ԾՐԱԳՐԻ ԳԾՈՎ ԱՐՏԱԲՅՈՒՋԵՏԱՅԻՆ ՀԱՇՎԻ ՄԻՋՈՑՆԵՐԻ ԾԱԽՍՄԱՆ 2018 ԹՎԱԿԱՆԻ ՆԱԽԱՀԱՇԻՎԸ ՀԱՍՏԱՏԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 «Հայաստանի Հանրապետության 2018 թվականի պետական բյուջեի մասին» Հայաստանի Հանրապետության օրենքի հոդված 9-ի 10)-րդ կետին համապատասխան` Հայաստանի Հանրապետության կառավարությունը որոշում է.

1. Հաստատել Հայաստանի Հանրապետության կառավարությանն առընթեր պետական գույքի կառավարման վարչության «Երևան քաղաքի Կառավարական N2 մասնաշենքի հասցեում գտնվող շենքի բաղադրիչը համարվող տարածքները սեփականատերերից ձեռքբերում և Երևան քաղաքի Կառավարական N2 շենքի սեփականատեր «Տանգո» փակ բաժնետիրական ընկերության օտարման գործարքների վճարահաշվարկային գործառնությունների իրականացում» ծրագրի գծով արտաբյուջետային հաշվի միջոցների ծախսման 2018 թվականի նախահաշիվը` համաձայն N 5 հավելվածի, և նշված նախահաշվով նախատեսված հատկացումների հաշվին գնումների իրականացման անվանացանկը` համաձայն N 8 հավելվածի:

2. «Հայաստանի Հանրապետության 2018 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2017 թվականի դեկտեմբերի 28-ի «Հայաստանի Հանրապետության 2018 թվականի պետական բյուջեի կատարումն ապահովող միջոցառումների մասին» N 1717-Ն որոշման մեջ կատարել փոփոխություններ և լրացումներ՝ համաձայն NN 1, 2, 3, 4, 5, 6, 7 և 8 հավելվածների:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**Հայաստանի Հանրապետության կառավարությանն առընթեր պետական գույքի կառավարման վարչության «Երևան քաղաքի Կառավարական N2 մասնաշենքի հասցեում գտնվող շենքի բաղադրիչը համարվող տարածքները սեփականատերերից ձեռքբերում և Երևան քաղաքի Կառավարական N2 շենքի սեփականատեր «Տանգո» փակ բաժնետիրական ընկերության օտարման գործարքների վճարահաշվարկային գործառնությունների իրականացում»**  ծրագրի գծով արտաբյուջետային հաշվի միջոցների ծախսման 2018 թվականի նախահաշիվը **հաստատելու, Հայաստանի Հանրապետության 2018 թվականի պետական բյուջեում և Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի**

1. **Անհրաժեշտությունը**

ՀՀ կառավարության 24.08.2017թ.-ի թիվ 1023-Ն «Հայաստանի Հանրապետության կառավարությանն առընթեր պետական գույքի կառավարման վարչության «Երևան քաղաքի Կառավարական N 2 մասնաշենքի հասցեում գտնվող շենքի բաղադրիչը համարվող տարածքները սեփականատերերից ձեռքբերում և Երևան քաղաքի Կառավարական N 2 շենքի սեփականատեր «Տանգո» ՓԲ ընկերության օտարման գործարքների վճարահաշվարկային գործառնությունների իրականացում» ծրագրի գծով արտաբյուջետային հաշվի միջոցների ծախսման 2017 թվականի նախահաշիվը հաստատելու, Հայաստանի Հանրապետության 2017 թվականի պետական բյուջեում և Հայաստանի Հանրապետության կառավարության 2016 թվականի դեկտեմբերի 29-ի N 1313-Ն որոշման մեջ փոփոխություններ ու լրացումներ կատարելու մասին» որոշմամբ վճարահաշվարկային գործառնությունների արդյունքում տնտեսված 50 369 310 ՀՀ դրամը` որպես Վարչության անվամբ բացված արտաբյուջետային հաշվի 2017թ.-ի տարեսկզբի ազատ մնացորդ, հատկացվել է ք. Երևան, Տիգրան Մեծի 4 հասցեում Վարչության աշխատակազմի կողմից զբաղեցվող տարածքների հիմնանորոգման ծախսերի իրականացման համար:

2017 թվականի ընթացքում ժամանակի սղության պատճառով հնարավոր է եղել ձեռք բերել միայն շենքի կապիտալ վերանորոգման նախագծանախահաշվային փաստաթղթերի ծառայությունը (պայմանագիր` N ՊԳԿՎ-ԳՀԱՇՁԲ-2017/1), համաձայն որի նախատեսված 2 340,6 հազ. դրամից ծախսվել է 1 540,0 հազ. դրամ:

2018 թվականին տարածքների հիմնանորոգման աշխատանքների իրականացման համար անհրաժեշտություն է առաջացել հաստատելու շրջանառվող ՀՀ կառավարության որոշման նախագծով ներկայացված նախահաշիվը:

1. **Ընթացիկ իրավիճակը և խնդիրները**

Համաձայն նախագծանախահաշվային փաստաթղթերի նախատեսվում է իրականացնել 44 526,3 հազ. դրամի հիմնանորոգման աշխատանքներ` ներառյալ տեխնիկական հսկողության ծառայությունների ձեռք բերման համար` 847,7 հազ.դրամ և հեղինակային հսկողության համար` 254,3 հազ.դրամ գումարները (հիմք ընդունելով ՀՀ կառավարության 2011 թվականի հունիսի 23-ի թիվ 879-Ն որոշման 8-րդ հավելվածի գլուխ 16-ի աղյուսակ 7-ի և գլուխ 17-ի աղյուսակ 9-ի համապատասխանաբար 2 և 0.6 տոկոս մասհանվող տոկոսաչափերը):

1. **Տվյալ բնագավառում իրականացվող քաղաքականությունը**

Պետական գույքի պահպանում և արդյունավետ կառավարում:

**4. Կարգավորման նպատակը և բնույթը**

Հիմնանորոգման աշխատանքների իրականացման արդյունքում ՀՀ կառավարությանն առընթեր պետական գույքի կառավարման աշխատակազմին նորմալ աշխատանքային պայմաններով ապահովում և պետական գույքի բարեկարգում:

1. **Նախագծի մշակման գործընթացում ներգրավված ինստիտուտները և անձինք**

Նախագծի մշակմանը այլ ինստիտուտներ և անձինք չեն մասնակցել:

1. **Ակնկալվող արդյունքը**

ՀՀ կառավարությանն առընթեր պետական գույքի կառավարման աշխատակազմին նորմալ աշխատանքային պայմաններով ապահովում և պետական գույքի բարեկարգում:

1. **Այլ տեղեկություններ**

Չկան:

**Տ Ե Ղ Ե Կ Ա Ն Ք**

**Հայաստանի Հանրապետության կառավարությանն առընթեր պետական գույքի կառավարման վարչության «Երևան քաղաքի Կառավարական N2 մասնաշենքի հասցեում գտնվող շենքի բաղադրիչը համարվող տարածքները սեփականատերերից ձեռքբերում և Երևան քաղաքի Կառավարական N2 շենքի սեփականատեր «Տանգո» փակ բաժնետիրական ընկերության օտարման գործարքների վճարահաշվարկային գործառնությունների իրականացում»**  ծրագրի գծով արտաբյուջետային հաշվի միջոցների ծախսման 2018 թվականի նախահաշիվը**հաստատելու, Հայաստանի Հանրապետության 2018 թվականի պետական բյուջեում և Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի մասին**

**1.Այլ իրավական ակտերում փոփոխությունների և /կամ լրացումների անհրաժեշտությունը**

Չկա

**2.Միջազգային պայմանագրերով ստանձնած պարտավորությունների հետ համապատասխանությունը**

Ստանձնած պարտավորություններ չկան:

**Տեղեկանք հասարակության մասնակցության մասին**

**1.Հասարակությանը նախագծի վերաբերյալ իրազեկումը**

Որոշման նախագծի քննարկմանը հասարակությունը չի ներգրավվել, քանի որ այն լայն հասարակական շահերի խնդիրներ չի շոշափում:

**Տ Ե Ղ Ե Կ Ա Ն Ք**

**Հայաստանի Հանրապետության կառավարությանն առընթեր պետական գույքի կառավարման վարչության «Երևան քաղաքի Կառավարական N2 մասնաշենքի հասցեում գտնվող շենքի բաղադրիչը համարվող տարածքները սեփականատերերից ձեռքբերում և Երևան քաղաքի Կառավարական N2 շենքի սեփականատեր «Տանգո» փակ բաժնետիրական ընկերության օտարման գործարքների վճարահաշվարկային գործառնությունների իրականացում»**  ծրագրի գծով արտաբյուջետային հաշվի միջոցների ծախսման 2018 թվականի նախահաշիվը**հաստատելու, Հայաստանի Հանրապետության 2018 թվականի պետական բյուջեում և Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեում ծախսերի և եկամուտների էական ավելացման կամ նվազեցման վերաբերյալ**

Հայաստանի Հանրապետության կառավարության որոշման նախագծի ընդունման կապակցությամբ ՀՀ պետական բյուջեում ծախսերի և դեֆիցիտի մասում նախատեսվում է ավելացում համապատասխանաբար 44526.3 հազ.դրամի չափով:

**ԱՄՓՈՓԱԹԵՐԹ**

|  |  |  |  |
| --- | --- | --- | --- |
| Առարկության,  առաջարկության հեղինակը,  գրության ստացման ամսաթիվը,  գրության համարը | Առարկության,  առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն 30.01.2018թ.  01/8-3/1409-18  ՀՀ արդարադատության նախարարություն 09.02.2018թ. 01/14/2904-18 | 1.Նախագծի N5 հավելվածում լրացնել «Շենքերի և շինությունների կապիտալ վերանորոգում» տողը` համապատասխան ֆինանսակաՆ ցուցանիշներով  2.Նախագծի N7 հավելվածի 2-րդ աղյուսակում ավելացնել «Կառավարչական հիմնարկի կողմից օգտագործվող ակտիվներ» տողը, իսկ վերջին տողից հետո ավելացնել` «Ծրագիրը (ծրագրերը), որին (որոնց) առնչվում է ակտիվը» և «1079-Պետական գույքի կառավարման ոլորտի քաղաքականության, խորհրդատվության, մոնիտորինգի և համակարգման ծառայություններ» տողերը  3.Նախագծի N8 հավելվածով գնումների պլանի «Միավորի գինը» սյունակի ֆինանսական ցուցանիշներն անհրաժեշտ է համապատասխանեցնել «Գումարը» սյունակի ֆինանսական ցուցանիշներին:    Նախագիծը համապատասխանում է ՀՀ օրենսդրությանը | Ընդունվել է  Ընդունվել է  Ընդունվել է | Կատարվել է համապատասխան լրացում    Կատարվել է համապատասխան լրացում  Կատարվել է համապատասխան փոփոխություն |